SPRÁVA ZO ZAHRANIČNEJ PRACOVNEJ CESTY

1.  Účastníci ZPC:
Anna Janušová, Mgr., Odbor vonkajších vzťahov a medzinárodnej spolupráce,  CVTI SR, Lamačská cesta 8/A, 811 04 Bratislava, vedúca Odboru vonkajších vzťahov a medzinárodnej spolupráce.
Nina Bratková, Ing. Mgr. PhD., Odbor vonkajších vzťahov a medzinárodnej spolupráce,  CVTI SR, Lamačská cesta 8/A, 811 04 Bratislava, odborný pracovník.
Blanka Hermanová, PhDr. Odbor vonkajších vzťahov a medzinárodnej spolupráce,  CVTI SR, Lamačská cesta 8/A, 811 04 Bratislava, externý odborný pracovník.

2.  Zahraničná pracovná cesta:
Miesto a dátum: Rakúska republika, Viedeň, 15.05.2014.
Adresa: WKO, Geschäftsstelle Bau, Schaumburgergasse 10/8, 1040 Wien.
Účel cesty: Účasť na seminári v rámci projektu SmartNet – Interregionálna sieť technologických centier realizovaného v rámci Programu cezhraničnej spolupráce SR-Rakúsko, pod názvom Trendy v balení potravín/Neue Trends bei Lebensmittelverpackungen.
Spôsob financovania ZPC: cestovné náklady refundované z projektu SMART>NET.  

3.  Rámcový program pobytu:
•	15.05.2014 odchod do Viedne z CVTI SR o 11.30 hod. 
•	15.05.2014 odchod z Viedne do Bratislavy o 17.50 hod.

Program podujatia
•	Registrácia účastníkov a privítanie. 
•	Biopolyméry – výzva pre potravinársky priemysel. 
•	Reč dizajnu pre individuálne zákaznícke obalové riešenia; Význam obalu pre značku. 
•	Biologicky odbúrateľné plasty - materiály budúcnosti pre balenie potravín.
•	Právne rámcové podmienky primárneho obalu (Rakúsko / Slovensko). 
•	Networking.

4.  Stručný priebeh rokovaní, resp.  študijného pobytu:
Cieľom zahraničnej pracovnej cesty bola účasť na podujatí „Trendy v balení potravín“, ktoré sa realizovalo v rámci projektu SmartNet, financovaného z programu Cezhraničnej spolupráce Slovenská republika - Rakúsko. Predmetom rokovanie bolo predstavenie, diskusia a nadväzovanie kontaktov v súvislosti s témou nových materiálov (bioplastov), technológií a právnych podmienok obalových riešení. Na podujatie bola prizvaná odborná verejnosť, pozostávajúca zo zástupcov vedeckovýskumných inštitúcií, tvorcov politík a firiem zaoberajúcich sa výrobou obalov.

5.  Odporúčané závery:
Podpora ďalšej spolupráce (diseminácia informácií/semináre pre firmy zaoberajúce sa výrobou obalov) rakúskych a slovenských reprezentantov najmä v oblasti právnych rámcových podmienok obalov. 

6.   Prehľad prinesenej dokumentácie a miesto jej uloženia
Dokumenty a poznámky zo stretnutia sú k dispozícii u účastníkov ZPC.

7.   Osobitne vyhodnotený očakávaný prínos ZPC
Hlavným prínosom bolo stretnutie predstaviteľov výskumu, tvorcov politík a firiem z oblasti obalových technológií a predstavenie vyvíjaných obalových riešení a ich potenciálu, priblíženie komplikovanej problematiky regulácie tejto oblasti, ako i možnosť ujasnenia vlastností nových materiálov a regulačných podmienok pre samotné firmy. Prínosom je aj to, že podujatie ponúklo priestor pre výmenu a nadviazanie kontaktov medzi slovenskými a rakúskymi participantmi. 

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu SmartNet.
Súhlasím so zverejnením správy na internete: ÁNO

Správu vypracoval: Ing. Mgr. Nina Bratková, PhD. 	                  ......................................
Dátum: 16.05.2014							
Správu schválil:  prof. RNDr. Ján TURŇA, CSc., generálny riaditeľ  ......................................